Tavlun suku

Tavlun suku on eräs Aurinkomaan tuntemattomammista suvuista. Se on kuitenkin ollut läsnä vuodesta 2015, kun ensimmäinen suvun jäsenistä saapui Aurinkomaahan. Tavlun suku on perinteisesti asunut Tähkävirrassa, Virtainmaan läänissä, mutta viimeisimmäksi on Roihusta muodostunut suvun keskuskaupunki. Tavlun suku muuttui aatelissuvuksi 09.05.2019, kun suvun patriarkka Ydda Tavlu korotettiin aatelissäätyyn.
=== Vaakuna & Standaari ===
thumb|268x268px
Tavlun suvun vaakuna koostuu punaiselle taustalle piirretystä kellertävästä auringosta, jonka keskustaa koristaa musta rinki. Punainen väri vaakunassa kuvastaa suvun omistautumista laille ja järjestykselle. Keltainen väri vaakunassa kertoo rikkaudesta ja myöhemmin myös aatelisuudesta. Musta rinki on vaakunassa omistettu niille suvun jäsenille, jotka harhautuvat pois oikeamieliseltä polulta. Se symboloi sitä, miten jokaiselle voi sattua virheitä. Mustan ringin lisääminen vaakunaan kertoo siis vahvasta verisiteestä sukulaisten välillä, riippumatta heidän teoistaan.
Ollessaan standaarimuodossa, on Tavlun sukuvaakunan taustalla oleva punainen vain pidennetyssä muodossa. Muutoin standaari vastaa vaakunaa.
=== Jäsenistö ===
Ydda Tavlu
Ydda Tavlu on Tähkävirrassa uransa aloittanut valtion palvelija. Huhun mukaan, hän ei ole koskaan kunnolla ollut muualla töissäkään. Hän aloitti uransa vartijan toimessa Virtainmaalla, kun läänin nimi oli vielä sama kuin sen pääkaupungilla. Hänet virkaansa palkkasi Lääninherra Lummea. Koska Tähkävirrassa ei ollut tuolloin päävartijaa, nousi Ydda pian tuohon asemaan. Samanlaisen tilanteen kohdatessa Roihua, sai Ydda siirron sinne. Roihussa päävartijana ollessaan osallistui Ydda Roihun oikeustalon suureen remonttiin.
Uransa oikeuslaitoksella jälkeen toimi Ydda hetkisen hovimestarina Belbó Pacomen majatalossa Piraattilahden läänissä. Hän ja Pacome joutuivat kuitenkin siirtymään Roihuun Piraattilahdesta jatkuvan ahdistelun takia, jota silloinen lääninhallinto heihin kohdisti. Roihussa Ydda toimi ravintolapäällikkönä Pacomen uudessa majatalossa, Nukkuvassa Kalassa.
Ydda menetti työpaikkansa ravintolapäällikkönä, kun hänen työnantajansa sekaantui pahamaineisen Mustan Aamunkoiton toimiin. Tuon järjestön aiheuttaman kaaoksen seurauksena päätti Ydda rohkaista itseaan ja hakea maaherran virkaa. Valtias Mikimoka palkkasi Yddan maaherran arvostettuun pestiin toukokuussa 2019 ja korotti hänet aatelissäätyyn.
Category:Suvut